**SHPALLJE PËR VENDE TË LIRA PUNE
PUNONJËS NË POLICINË E BASHKISË SË BERATIT**

Në mbështetje të ligjit nr.139/2015, “Për vetëqeverisjen vendore”, të ligjit nr.8224, datë 15.05.1997 “Për organizimin dhe funksionimin e Policisë së Bashkisë dhe Komunës”

 (i ndryshuar), nenit 11 të Rregullores së brendshme “Tip” të policisë së bashkisë dhe komunës, VKM-së nr.525, datë 11.9.2018, “Për disa ndryshime në vendimin nr.313 datë 01.07.2002 të Këshillit të Ministrave për caktimin e strukturës, të numrit të punonjësve dhe shpezimeve buxhetore të policisë së bashkisë dhe komunës të ndryshuar”, Vendimin e Këshillit të Bashkisë nr .66 date 26.12.2019 “Për miratimin e Buxhetit të vitit 2020 dhe PBA 2020-2022”, Bashkia e Beratit shpall procedurat e konkurimit për vendet e lira,

**Punonjës i Policisë Bashkiake**  1**(një) pozicion**

**KANDIDATËT PËR PUNONJËS I POLICISË BASHKIAKE DUHET TË PLOTËSOJNË KËRKESAT E POSAÇME SI VIJON:**

- Të jetë shtetas shqiptar;
- Të kenë të kryer arsimin e mesëm;
- Të jetë i moshës nga 19-27 vjeç;
- Të jetë në gjendje të mirë shëndetësore dhe i aftë fizikisht e mendërisht për të vepruar;
- Të ketë cilësi të larta morale e qytetare;
- Të mos jetë i dënuar nga organet gjyqësore dhe të drejtësisë me vendim të formës së prerë;
- Preferohet të ketë punuar në policinë e shtetit dhe të mos ketë qënë i dënuar për shkelje të rënda dhe vepra penale;

**DOKUMENTACIONI, MËNYRA DHE AFATI I DORËZIMIT**
Kandidatët duhet të dorëzojnë dokumentat si më poshtë;
a- Kërkesë për aplikim
b- Curriculum Vitae(Jetëshkrim);
c- Fotokopje e Kartës së Identitetit;
d- Çertifikatë e përbërjes familjare;
f- Fotokopje e diplomës së shkollës dhe lista e notave e noterizuar;
g- Çertifikata kualifikimi të ndryshme (në rast se ka);
h- Fotokopje e librezës së punës.
i- Motivacioni i largimit nga puna e fundit (në se është i punësuar ose ka qenë i punësuar);
j- Raport mjeko-ligjor për ushtarakë;
k- Vërtetim i gjendjes Gjyqësore;
l- Vërtetim nga prokuroria (që nuk është aktualisht në proces hetimi);
m-Vërtetim nga Gjykata (që nuk është aktualisht në proces gjyqësor);
n- Vërtetim nga Drejtoria e Tatim-Taksave (që nuk është person fizik dhe juridik);
p- 2 Fotografi (një copë 9 x 6 cm dhe një copë 2.5 x 3.5 cm).

Dokumentat duhet të dorëzohen me postë apo në Sekretarinë e Bashkisë Berat brenda datës **02.11.2020.**

**REZULTATET PËR FAZËN E VERIFIKIMIT PARAPRAK TË DOKUMENTACIONIT**
Në datën  **03.11.2020**, Njësia e Burimeve Njerëzore në Bashkinë e Beratit do të shpallë në portalin “Shërbimi Kombëtar i Punësimit”, në faqen e internetit të Bashkisë Berat , në stendat e informimit të publikut, listën e kandidatëve që kanë paraqitur kerkesen dhe dokumentacionin per pozicionin e publikuar. Kandidatët e skualifikuar kanë të drejtë të ankimohen pranë Njësisë së Burimeve Njerëzore të Bashkisë Berat . Kandidatet do te njoftohen në lidhje me datën, vendin dhe orën e saktë kur do të zhvillohet procedura.

**FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA**

Kandidatët do të vlerësohen në lidhje me:
a- Njohuritë mbi ligjin nr.139/2015, “Për vetëqeverisjen vendore”;
b- Njohuritë mbi ligjin nr.8224, datë 15.5.1997 “Për organizimin dhe funksionimin e Policisë së Bashkisë dhe Komunës”, i ndryshuar;
c- Njohuritë mbi Rregulloren së Brendshme “Tip” të policisë së bashkisë dhe komunës;

**MËNYRA E VLERËSIMIT TË KANDIDATËVE**
**Kandidatët do të vlerësohen në lidhje me dokumentacionin e dorëzuar:**
Kandidatët do të vlerësohen për përvojën, trajnimet apo kualifikimet e lidhura me fushën.
**Kandidatët në intervistën me gojë do të vlerësohen në lidhje me:**

1. Njohuritë, aftësitë, kompetencën në lidhje me punën;
b- Eksperiencën e tyre të mëparshme;
c- Motivimin, aspiratat dhe pritshmëritë e tyre për karrierën.

**DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit të kandidatëve,intervistës me goje , procesverbalit te komisionit të posaçëm ,Njësia e Burimeve Njerëzore në Bashkinë e Beratit do të shpallë fituesit në portalin “Shërbimi Kombëtar i Punësimit” në faqen e internetit të Bashkisë dhe në stendat e informimit të publikut. Kandidatët jo fitues kanë të drejtë të ankimohen pranë Njësisë së Burimeve Njerëzore të Bashkisë Berat. Afati i ankimimit është **5 ditë** nga data e shpalljes së rezultateve .

 BASHKIA BERAT